section_heading: Životopis
paragraph_text: Također je sudjelovao u izdavanju izvornika Glasovirskog koncerta, Fantazije, Simfonije i Pjesama za glas i orkestar Dore Pejačević, te orkestralne idile Večer Vatroslava Lisinskog. Djela su mu izvođena na uglednim glazbenim festivalima (Gaudeamus Amsterdam, Musicora Paris, Wien modern, Trieste prima, Europamusicale München, World Music Days Manchester, Moskovska jesen, Muzički biennale Zagreb) te snimana za fonoteke ORF-a, BBC-a, RAI-a, NR-a i HRT-a. Na zagrebačkoj Muzičkoj akademiji djeluje od 1990. kao predavač teorijskih predmeta, a od 1998. kao docent, redovni je profesor na Odsjeku za kompoziciju i teoriju glazbe. Od 2000. prvi je dirigent Simfonijskog orkestra Hrvatske radiotelevizije. Od 2002. do 2005. bio je intendant Hrvatskog narodnog kazališta u Zagrebu. Glazbeni je direktor DLJI.